OBS! Beslutningsmyndighet: Bare barnevernets leder, lederens stedfortreder eller jourhavende hos politiet kan fatte dette vedtaket.
[bookmark: _5zzmviyg55v2]Vedtak om opphold i institusjon ved fare for menneskehandel
Barnevernet har vurdert <barnets fornavn>s omsorgssituasjon og behov og har kommet til at det er nødvendig å flytte <ham/henne/hen> straks for å beskytte <ham/henne/hen> mot menneskehandel. I dette vedtaket beskriver vi <barnets fornavn>s situasjon og hva vi har lagt vekt på.
Husk å vurdere om begge foreldrene skal være part i saken. <Du>, <forelder 2> og <barnets navn> er <part/parter> i denne saken. <Dere får hvert deres eksemplar av vedtaket.>
[bookmark: _6gq0e1flxp6l]Vedtak
Barnevernet vedtar at <barnets fulle navn> skal bo i institusjon en periode. Vedtaket gjelder fra <DD. måned ÅÅÅÅ> til noe annet er bestemt.
Vedtaket er gjort etter barnevernsloven § 4-5. Der står det at barnevernet kan bestemme at et barn skal bo midlertidig i institusjon hvis det er sannsynlig at barnet blir utnyttet til menneskehandel, eller det er en nærliggende og alvorlig fare for det. 
[bookmark: _o9wyiq8qy02y]Opplysningene i saken
Her beskriver vi opplysningene som har betydning for vedtaket.
I denne delen: 
· Bruk et klart språk som foreldre kan forstå.
· Unngå vurderinger.
· Ta bare med «aktive fakta», altså fakta som er relevante i saken, og som kan legges på vektskålen for barnevernets vurdering – både fakta som støtter opp om konklusjonen om akuttvedtak, og fakta som ikke gjør det. 
Hva er den akutte situasjonen her og nå? Hva har skjedd?
Beskriv kort hva som er det akutte ved situasjonen (f.eks. mistanke om menneskehandel eller fare for menneskehandel).
Hva er bakgrunnen for situasjonen? Hvor bor barnet nå? Hvem bor barnet med? Hva er statusen/planen for kontakt og samvær med foreldre og søsken?
Beskriv konsist fakta om barnets og familiens situasjon med tydelige kilder (f.eks. bekymringsmeldinger, møtereferater, uttalelser fra lege). Beskriv kort tidligere bekymringer og/eller tiltak knyttet til familiesituasjonen. 
[bookmark: _51cmvr990n3y]<Barnets fornavn>s meninger
Hvordan har barnet blitt hørt og fått mulighet til å medvirke? Hva mener barnet om sin egen og familiens situasjon og grunnlaget for akuttoppholdet? Hva er barnets mening om oppholdsstedet? Hvilke ønsker om og behov for hjelp gir hen uttrykk for? Få også fram hvordan barnet har gitt uttrykk for meningen sin, for eksempel gjennom barnesamtale. Hvem var til stede?
[bookmark: _5yr2m6ufdkov]<Foreldrenes/Fars/Mors> meninger
Foreldrenes syn på saken må også komme fram her. Hva mener de om barnets og familiens situasjon? Hva mener de om tiltaket? Hvilke ønsker om og behov for hjelp gir de uttrykk for?
[bookmark: _d8jks22o4lmc]Barnevernets vurdering
Før vi gjør et akuttvedtak som dette, vurderer vi om det er sannsynlig at barnet blir utnyttet til menneskehandel eller står i fare for å bli det. Vi vurderer også om vedtaket er nødvendig for å beskytte barnet, eller om det finnes en mindre inngripende løsning. 
Her beskriver vi det vi har vurdert for å komme fram til avgjørelsen om at <barnets fornavn> skal bo i institusjon en periode.
I denne delen: 
· Bruk et klart språk som foreldre kan forstå.
· Ta utgangspunkt i opplysningene i saken. 
· Få tydelig fram hvilke forhold som gjør at vilkårene for akuttvedtak etter § 4-5 er oppfylt. 
Vurderingsdelen skal gi svar på følgende spørsmål:
· Hvorfor mener vi det er sannsynlig at barnet blir utnyttet til menneskehandel, eller at det er en nærliggende og alvorlig fare for slik utnyttelse? 
· Hvorfor er situasjonen akutt? Hva er det som gjør det nødvendig å handle straks for å beskytte barnet? 
· Hvorfor er det nødvendig å flytte barnet til en institusjon for å beskytte det?
· Hvilke mindre inngripende tiltak har vi vurdert?
· Hvorfor er det ikke mulig å avhjelpe situasjonen med andre, mindre inngripende tiltak?
· Hvordan har vi veid barnets mening mot andre hensyn i saken?
· Hva er vurderingen av barnets beste i denne situasjonen?
· Hvordan påvirker vedtaket hensynet til familiebåndene? (Barnets behov for beskyttelse veier tyngre enn foreldrenes ønske om å ivareta omsorgen for barnet sitt).
· Er det særlige hensyn med tanke på barnets etniske, kulturelle, språklige og religiøse bakgrunn som bør komme fram? Hvordan ivaretas disse hensynene?

[bookmark: _8cydpv2kzdec]Hva skjer videre?
Vi sender straks vedtaket til barneverns- og helsenemnda for godkjenning. Lederen for nemnda vurderer om vedtaket kan godkjennes, innen 48 timer etter at nemnda har mottatt det. <Du/dere> får beskjed om resultatet. 
Vedtaket er midlertidig. Det gjelder så lenge situasjonen er akutt, men maksimalt i to uker. Barnevernet følger aktivt opp og avslutter tiltaket hvis det ikke lenger er nødvendig. Vi ønsker å ha tett dialog med <deg/dere> for å finne en god løsning videre.
<Du/dere> har rett til å få hjelp fra advokat hvis <du/dere> ønsker det.
Barnevernet kan også vedta at samværet og kontakten med <barnets fornavn> skal begrenses / <barnets fornavn> skal bo på skjult adresse / samvær med <barnets fornavn> skal skje under tilsyn. Dette vil <du/dere> i så fall få et eget vedtak om.
[bookmark: _w04fqof3xx0g]Er du uenig i avgjørelsen, kan du klage innen 3 uker
Du har rett til å klage på dette vedtaket innen tre uker fra du mottok det. Når du klager på et akuttvedtak, har du rett til å få gratis hjelp fra en advokat. Barnevernet kan også hjelpe deg med å skrive klagen og få innsyn i sakens dokumenter hvis du trenger det. 
[bookmark: _a5pvrmjtxe4q]Slik klager du
Advokaten kan klage for deg. Hvis du ønsker å klage selv, kan du gjøre det muntlig eller skriftlig direkte til barneverns- og helsenemnda. I klagen beskriver du
· hvilket vedtak du klager på 
· hva du er uenig i 
· hvorfor du er uenig 
· hvilke endringer du ønsker 

Du kan klage til barneverns- og helsenemnda på e-post, telefon eller post.
E-post: 	<e-post-adresse>
Telefon: 	<telefonnummer>
Post: 	Barneverns- og helsenemnda
		Barnevernstjenesten
		Postboks <XXXX> 
		<Postnummer> <sted> 
Barneverns- og helsenemnda kaller inn til et møte der du får legge fram ditt syn på saken og komme med tilleggsopplysninger. Barneverns- og helsenemnda skal gjøre et endelig vedtak i klagesaken innen en uke etter at nemnda mottok saken.
[bookmark: _5o0e663ehq0j]Regelverket som er relevant for saken
Barnevernsloven
· Grunnlaget for vedtaket (hjemmelen) er § 4-5 om akuttvedtak om opphold i institusjon når det er sannsynlig at et barn blir utnyttet til menneskehandel, eller det er en nærliggende og alvorlig fare for det.
· At barnevernets tiltak skal være til barnets beste, står i § 1-3.
· Barn og ungdommers rett til å si sin mening og bli hørt (retten til medvirkning) er beskrevet i § 1-4.
· At barnevernets tiltak ikke skal være mer inngripende enn nødvendig, står i § 1-5.
· Retten til å se dokumentene i saken er beskrevet i § 12-6.
· At du har rett til å klage, står i § 14-23.
Forvaltningsloven
· At klagefristen er tre uker, står i § 29.
Rettshjelpsloven
· At du har rett til gratis advokat (fri sakførsel) i saker som behandles av barneverns- og helsenemnda, står i tredje avsnitt nummer 2 i § 17.
[bookmark: _qf2e4nx13ncu]Har du spørsmål?
Har du spørsmål om vedtaket, kan du kontakte <navn på saksbehandler> på telefonnummer <XX XX XX XX> mandag til fredag mellom klokka <X> og <X>. 
